Hoe maak jy ‘n hek oop | Lelieblom's Blog
« Danielle Pascal @ Lelieblom 3rd October
Om ‘n wit kers aan te steek »
October 2, 2010 by Lelieblom Hoe maak jy ‘n hek oop ?
Ek het nog nooit gehou van ‘n hek nie. In Gauteng, waar ek vir 12 jaar gebly het was daar altyd hekke om oop en toe te maak. Daar was altyd hekke voor ek by my huis kon ingaan en my skoene uitskop na ‘n moee lang dag. Afstandbeheerde hekke, en hekke wat ek sommer self oop en toe kon maak. Hekke het my nog altyd terug gehou om vinnig te kom waar ek wou wees, uit en in klim, ‘n hek oop en toe maak en weer terugklim. Ek is eendag te perd sommer oor ‘n hek en net die perd het ander kant op sy vier pote grond gevat en ek op my agterwêreld.
Vanoggend gaan ek Lelieblom verken, sommer so ver as wat my voete in my nuwe “fancy gumboots” my kan dra stap. Maar O wee, hier is hekke! Ek bekyk die groot hek so, ek is hier om uit te span, af te skakel van my worries ontslae te raak, maar . . . sal ek ooit kommer heeltemal uit my binneste kan veeg ? Seker nie, die realiteit van leef, van elke dag se potjie krap vir ‘n bestaan bring maar sy kwota worry. En dit is gesond, hou my aan die gang, maar wat tel is hoe ek die hek na my kommernisse oop en toe maak. Hou ek hulle binne in ‘n kampie of laat ek hulle sommer net rondhol om verwoesting oor my lewensveld te saai ? My keuse!
Lady Lilly Advertisements
Posted in Uncategorized | Tagged Charlene Morkel, Nicki Scarborough, tanya o connor | Leave a Comment	Comments RSS